টি – টোয়েন্টির পর এবার একদিনের সিরিজও ভারতের নামে

ওয়েব ডেস্ক: ভারতের সঙ্গে ইংল্যান্ডের টি – টোয়েন্টি সিরিজের পর এবার শুরু হয়েছে একদিনের সিরিজ। ভারতের মাটিতে ইংল্যান্ডকে হারিয়ে তাদের কুপকাত করছে ভারতীয় পেসার থেকে শুরু করে বাটার। ইতিমধ্যেই টি – টোয়েন্টি সিরিজ ভারতের নামে, আর এবার ইংল্যান্ডের সঙ্গে একদিনের সিরিজও ভারতের ঝুলিতেই । কারণ ইতিমধ্যেই এক ম্যাচ বাকি থাকতে সিরিজ জিতল ভারত। ২-০ ব্যবধানে এগিয়ে রয়েছে তারা। কটকের বরাবাটি স্টেডিয়ামে আয়োজিত এই ম্যাচে ভারত ৪ উইকেটে জয়লাভ করেছে।

উল্লেখ্য, এই ম্যাচ মানুষের মনে দাগ কেটে যাওয়া একটি ম্যাচ। কারণ এই ম্যাচের দ্বারা আজ ‘ হিটম্যান ‘ রোহিত শর্মা বহুদিন পর নিজের পুরনো ফর্মে ফিরলেন। তাঁর হাত ধরে ভারতের ঝুলিতে আজ এসেছে শতরান। শুনলে চমকে যাবেন , মাত্র ৭৬ বলেই তিনি শতরান করেছেন আজকে। আজকের ম্যাচে শেষ পর্যন্ত তিনি ১১৯ রান করে প্যাভিলিয়নে ফেরেন। আর আজকের শতরানের দ্বারা ‘ হিটম্যান ‘ তাঁর কেরিয়ারের ৩২ নম্বর শতরানটি ছক্কা হাঁকিয়ে করে ফেললেন।

আরও পড়ুন: কটকে রোহিত-ঝড়! ছক্কা হাঁকাতেই ভেঙে গেল গেইলের রেকর্ড

শুধু রোহিত শর্মাই নন, এই ম্যাচে রেকর্ড গড়েন রবীন্দ্র জাদেজাও। ১০ ওভারে ৩৫ রান দিয়ে ৩ টি উইকেট তুলেছেন তিনি। ভারতীয় বোলারদের মধ্যে দ্বিতীয় সর্বাধিক উইকেট নিয়েছেন তিনি। তালিকায় জায়গা করে নিয়েছেন তাঁর দক্ষতার দরুন।

এদিন প্রথমে ইংল্যান্ড ব্যাট করতে নামে। তারা ৩০৪ রান করেছিল। এবং ৩০৫ এর টার্গেট নিয়ে ভারত মাঠে নামার পর ৩৪ বল বাকি থাকতেই সিরিজ জয় করে নেন।

তবে রোহিত শর্মা ফর্মে ফিরলেও এখনো চিন্তার কারণ হয়ে রইল বিরাট কোহলি। কারণ এদিন কটকের মাঠেও রান এল না তার ব্যাট থেকে। মাঠে নেমে মাত্র ৮ বল খেললেন তিনি, এবং রান তুললেন ৫। আর এই থেকেই বারবার প্রশ্ন উঠছে কবে বিরাট কোহলি আবার নিজের পুরনো ফর্মে ব্যাক করবেন?

দেখুন অন্য খবর

Powered by embed youtube wordpress and casino uden rofus